Die geheim van 'n goeie lewe – 1 Samuel 2:18-26 – NGK Somerstrand
Die geheim van 'n goeie lewe – 1 Samuel 2:18-26
Written by Chris van Wyk on 26/12/2021 . Posted in Chris van Wyk.
Download file | Play in new window | Recorded on 26/12/2021
26 Desember NGK Somerstrand 09:00 net op Youtube
Lied 492 – In U is vreugde
Lied 286 – Here God van liefde
Die sterre van ons wêreld
Die geheim van 'n goeie lewe
Kom ons lees dit in 1 Samuel 2:18-26:
22Eli was al baie oud. Toe hy hoor wat sy seuns alles aan die hele Israel doen, en dat hulle gemeenskap het met die vroue wat diens doen by die ingang van die Tent van Ontmoeting, 23sê hy vir hulle: "Waarom doen julle hierdie dinge, dat ek telkens van julle slegte gedrag moet hoor by hierdie hele volk? 24Nee, my seuns! Want die gerug wat ek hoor besig is om onder die volk van die Here te versprei, is nie goed nie. 25As een mens teen 'n ander mens sondig, kan God die saak vir hom beslis. Maar as dit teen die Here is wat 'n mens sondig, wie sal dan sy saak behartig?" Hulle het egter nie na hulle vader geluister nie, want die Here wou hulle om die lewe bring. 26Die seuntjie Samuel, daarenteen, het in aansien en guns gegroei, by sowel die Here as by die mense.
Samuel was "by Jahwe"
Die belangrikste van Samuel egter was dat hy die Here gedien het, selfs voordat hy God se stem gehoor het, soos ons in hoofstuk 3 lees. Hy was van die begin af "by Jahwe."
Dit is wat vers 21 bedoel as dit sê dat Samuel by die Here grootgeword het, dws in die teenwoordigheid van God: letterlik "by Jahwe". Dieselfde frase kry ons wanneer Moses se ervaring in Eksodus 34:28 beskryf word: "Moses was veertig dae en nagte by Jahwe". Samuel het dus 'n Moses-tipe verhouding met die Here, sê die skrywer vir ons.
Skerp kontras met Hofni en Pinehas
Samuel se lewe is in sterk kontras met die seuns van Eli. Soos ons hier gelees het, het hulle die goeie lewe nagejaag, sonder om enige effort in te sit om "by Jahwe" te lewe nie.
Hofni en Pinehas verloor die goeie lewe
"they sinned past the zone of grace. They had entered the zone of judgement, where the Lord's activity hardens the heart rather than convicting of sin."
Eli verspil só die uitsoek posisie wat sy voorvader Pinehas, kleinseun van Aäron, en na wie sy een seun vernoem is, vir hulle familie verwerf het, dat God 'n verbond met hulle gesluit het dat hulle 'n blywende priesterskap sou hê (Num 25:5-8)!
Hulle voorvader Pinehas het met dapper gehoorsaamheid en toewyding aan die Here opgetree, deur die Israeliet wat 'n Midianitiese vrou binne die laer ingebring het, dood te maak, en so God se toorn te laat bedaar weens Israel se afgodsdiens, nadat 24 000 van hulle al omgekom het.
Met die hervormings van Josia is sy afstammelinge nie toegelaat om langer op die platteland werksaam te wees nie (2 Kon 23:8-9), maar is na Jerusalem toe verskuif waar hulle van die Sadokitiese priesters afhanklik was (vgl 2 Kon 2:36). Nogal 'n hele omkeer in hulle hele verhaal.
""Gelukkig is die armes van gees – dié wat weet hoe afhanklik hulle van God is – want aan hulle behoort die koninkryk van die hemele." (Matt 5:3)
Fokus op jou stiltetyd in die komende jaar. Werk deur die Bybel met 'n eenjaarplan. Werk deur God se beloftes met die plan wat ek op bybelskool.com en op WhatsApp hardloop. Fokus daarop om "by die Here" te lewe. In Bybellees. In gebed. Saam met ander gelowiges. In diensbaarheid aan wat die Here vir jou wys om te doen.